The two partial Latin texts of the Ascension of Isaiah presented here have been extracted from R.H. Charles’ book, “The Ascension of Isaiah,” published by Adam and Charles Black, London, 1900. The first text (L1, in dark green text) is that of the two fragments discovered by Mai in 1828 (Vat. Lat. 5750, 5th/6th Century) and the second (L2, in purple) is that printed in 1522 by Antonius de Fantis (the Venice MS), from a manuscript now unknown.
ASCENSIO ISAIAE
Caput II
VATICAN 5750 (L1)
14 … (pro)fetas Dei. 15 Et cum audissent pseudoprofetae qui erant cum Ochodiam filium Achab, *qui fuerat doctor eorum Gamarias de monte Efrem, 16 et ipse fuit frater Sedeciae, Suasit Ochodiam regem Gomorrae, et occidit Micheam.*

Caput III
VATICAN 5750 (L1)
1 *Et cognovit Bechira, et vidit locum Eseiae et profetarum qui cum illo erant; ipse enim habitabat in Bethlem; †et abiit Hierosolima, et† conjuncti sunt et* ipse a Samaria. 2 Et factum est cum venisset Salmanassar rex Assyriorum, et accepisset Samariam, et abduxisset novem et dimidia(m) tribus in captivitatem et perduxisset eos in montem Medorum et ad flumen Gozan: 3 Bechira fuit juvenior, et fugit et pervenit Hierosolymam in diebus Ezeciae regis Judeae: non ambulabat in via Samaritani patris sui, quoniam timebat Ezeciam. 4 Et inventus est in tempore Ezeciae loquens v(erba) injustitiae in Hierusalem, 5 et spretus est a pueris Ezeciae et fugit in regione(m) Bethlem. 6 Et contemsit Bechira Eseiam et profetas *qui cum eo erant dicens, quonia(m) Eseias et profetae, qui cum illo sunt, profetabant in Hierusalem et a(d) civitatis Judeae, quoniam deserentur *et in filios Judeae et Benjamin quoniam captivi ducentur:* et in te, *domine rex, quoniam *galeagra et per ferrum deduceris. 7 Ipsi profetaverunt in Istrahel et in Juda* et in Hierusalem. 8 Et ipse Esaias dixit se plus quam Moysen profetare. 9 Dixit enim Moyses quoniam homo non potest videre Deum; dixit autem Eseias Vidi Deum et ecce vivo. 10 Tu, rex, intellige quoniam mendax est: et ecce Hierusalem Sodomam dixit, et pri(n)cipes [ejus et] Judeae et Hierusalem populum Gomorrae nominavit. Et coram (Manasse) in multis detradixit Eseiae et profetis. 11 Et supersedit Beliar in corde Manasse, et corde principum Joudaee et Benjamin et spadonum et consiliariorum regis. 12 Et placueruntei[s] sermones Bechire, et mandavit rex et adprehenderunt Eseiam. 13 Fuit enim Beliar bilem habens in Eseiam propter (visionem et propter) quod *in se ostenderit Samael, et quoniam ipse nuntiavit adventum dilectissimi de septimo caelo et transfigurationem ejus et discensum et formam in qua transfiguraretur esse hominis, et persecutionem, quam passurus est, et contumeliam quam patere(tur) …

Caput VI
VENICE MS (L2)
VISIO, QUAM VIDIT YSIAS PROPHETA FILIUS AMOS.
1 Anno XX regnante Ezechia, rege Judae, venit Ysaias propheta, filius Amos, ad Ezechiam in Hierusalem, 2 et intrans sedit supra lectum regis. 3 Et omnes principes Israel et consiliarii regis et eunuchi stabant ante illum. 4 Veneruntque ex omnibus villis et agris et montibus prophetae, et filii prophetarum audientes quod Ysaias venerat a Galgatha ad Ezechiam, salutare eum, 5 et annunciare ei, quae ventura erant. 6 Tunc loquebatur verba veritatis. Spiritus Sanctus supervenit in eum, et omnes videbant et audiebant verba Sancti Spiritus. 7 Convocavit eum rex [et] prophetas, et omnes introierunt, quotquot inventi sunt ibi, insimul. Erant autem Micheas et Ananias senes, Joel et quotquot ex eis inventi sunt a dextris eius et a sinistris. 8 Cum autem audierunt vocem Sancti Spiritus, flexerunt genua et cantaverunt deo altissimo requiescenti in sanctis, 9 et talem virtutem verborum in mundo donanti. 10 Loquente vero eo in Spiritu Sancto in auditu omnium statim tacuit, et exinde †videbant stantem quendam† ante eum. 11 Oculi autem eius erant aperti, os vero clausum, 12 Sed inspiratio [Sancti] Spiritus erat cum illo. 14 Et non extimabant, quod elevatio accepisset Ysaiam, prophetae vero cognoscebant, quod revelatio erat. 15 Visio, quam videbat, non erat de seculo hoc, sed de abscondito omni carni. 16 Et cum cessavit a visione, reversus notificavit [visionem] Ezechiae et filio †ejus Nasoni†, 

Caput VII
VATICAN 5750 (L1)
1 Filio suo et Michaeae et reliquis profetis, dicens: 2 In eo in quo* profetiam meam audistis, vidiangelum gloriosum non secundum gloriam angelorum, quos ego semper videbam, sed claritate(m) magnam et sanctam habentem, quam ego claritatem exponere non possum. 3 *†Et accessit† et tenuit manum meam, et* dixi ei: Quis es tu, et quod tibi nomen est, et quo me tolles? Accepi enim viris loquendi cum eo. 4 Et dixit mihi: *Cum te imposuero et ostendero tibi visionem, propter quod ad te missus sum, tunc intelliges qui sim, nomen autem meum non dicam tibi, 5 eo quod revertaris in carnem. Cum enim sustolero te, tunc videbis,* propter hoc enim missus sum. 6 Quoniam simpliciter mihi respondit: 7 Et ait mihi: (*Gavisus es, quia hilariter respondi tibi? et ait mihi) et majorem me videbis. Hilariter et simpliciter loquetur tecum. 8 *Et eminentiorem ipsius majoris videbis. Propter hoc enim missus sum a septimo caelo ut omnia tibi ostendam. 9 [Et sustulit me] et ascendi ego (et) ipse in [primum] solidamentum, et ibi vidi Samael et fortitudinem ejus: et fuit in eo bellum grande, et angeli satanae simul invidentes. 10 Sicut enim susus (s)ic et in terra (formae enim ejus, quod in firmamento, hic sunt in terra). 11 Et dixi angelo, qui fuit mecum: Quid est bellum hoc et quae invidia haec? 12 Et dixit mihi: Sic est *ex quo seculum factum est usque nunc [est], sic erit bellum quoad usque veniat quem visurus es et emundabit eum. 13 Et postea posuit me super solidamentum; * et fuit caelum. 14 Et vidi ibi sedem in medio, et ad dexteram ejus et ad sinistra(m) angeli erant. 15 *Et non tales erant angeli ad sinistra(m) quales ad dextra(m), ad dextram enim claritatem magna(m) habuerunt: et laudabant omnes una voce: et sedes erat in medio, et a sinistra postea benedicebant. Fuit autem vox a sinistro non sicut (a dextro) nec hymnus erat illis similis. 16 Et rogavi angelum qui me ducebat, et dixi ei: Cui mittunt angeli hymnos? 17 Et dixit mihi: Gloriae sedentis septimi caeli, qui perpetui est saeculi, et dilecto ejus a quo missus sum ad te. 18 Et imposuit me (in) secundum caelum, et fuit altitudo caeli qualis a caelo usque ad terram [et ad firmamentum]. 19 Et vidi ibi quomodo videram in primo caelo angelos dextros et sinistros et sedes media.
VENICE MS (L2)
1 et Micheae caeterisque prophetis dicens: 2 Quando prophetavi auditum, quem vos †vidistis† vidi angelum gloriosum non secundum gloriam angelorum, quos semper vidi, sed quandam *magnam gloriam et lumen habentem, quod non possum notificare. 3 Accipiens me manu duxit me in altum, et ego dixi: Quis es? quo modo tibi nomen est? et quo [modo] †ave† superfers? Virtus enim data est mihi loqui cum illo. 4 Tunc respondens dixit mihi: Quando te feram in altum, ostendam tibi visionem, pro qua missus sum [ego, et] tunc scies, quis sum ego. Et nomen meum nescis, 5 Ideo quia vis iterum reverti in corpus tuum, et quando te elevabo, postea videbis. 6 Et gavisus sum, quia mansuete respondit. 7 Et dixit mihi: Gavisus es, quia humiliter respondi tibi, et majorem me videbis [et]* humiliorem et sapientiorem volentem loqui tecum 8 Meliorem et dulciorem; in hoc enim missus sum, ut notificem tibi omnia haec. 9 Ascendimus ego et ille super firmamentum, et vidi ibi proelium magnum sathanae et virtutem ejus resistentem honorantiae dei, et unus erat praestantior alio invidendo; 10 quia sicut est in terra tanto est in firmamento, formae enim firmamenti hic sunt in terra. 11 Et dixi angelo: Quid est hoc bellum et invidia et proelium? 12 Et respondens dixit mihi: istud bellum diaboli est, et non quiescet donec veniet, quem vis videre, et interficiet eum spiritu virtutis ejus. 13 Postea levavit me in ea, quae sunt super firmamentum, quod est primum coelum. 14 Et vidi thronum in medio, desuper sedebat angelus in magna gloria, et a dextris ejus sedebant angeli et a sinistris. 15 Aliam habebant gloriam, qui erant a dextris, et cantabant una voce, et illi qui erant a sinistris post illos †cum eis† Canticum eorum non erat sicut dextrorum. 16 Et interrogavi angelum ducentem me: Cui canticum istud missum est? 17 Et respondens dixit mihi: Magnae gloriae Dei, qui est super septimum coelum, et filio ejus dilecto, unde ego missus sum ad te. 18 Et iterum elevavit me in *secundo coelo*, altitudo ejus erat sicut a primo coelo usque ad terram. 19 Et vidi ibi, sicut in primo coelo, dextros et sinistros angelos. 20 Et * gloria istorum angelorum et canticum excelsiora erant quam primorum. 21 Et cecidi in faciem meam, ut adorarem eum. Et non dimisit me angelus, qui me instruebat, *et dixit mihi: Noli adorare angelum, neque thronum istius coeli;* propter hoc missus sum instruere te, *sed tantum, quem ego dixero tibi. [Adora similiter eum quiest]. 22 Super omnes angelos, thronos et super vestes et coronas, quas videbis deinceps. 23 Et gavisus sum gaudio magno valde, quia talis est consummatio scientibus altissimum et aeternalem et dilectum filium ejus, quia sicut *(ab) angelo Sancti Spiritus sic hi ascendunt in illum. 24 Et elevavit me super tertium coelum, et similiter vidi parvum thronum, et dextros et sinistros angelos. Memoria autem istius mundi illic non nominabatur. 25 Sed transformabatur gloria mei spiritus, cum ascendebam in coelum, et dixi: de illo mundo nihil * nominatur hic. 26 Et respondens mihi angelus ait: nihil nominatur propter infirmitatem ejus, et nihil absconditur *illic de illis, quae facta sunt. 27 Et canticum* cantabant, et glorificabant sedentem et iste angelus erat major secundo. 28 Et iterum elevavit me in quartum coelum. Altitudo *tertii coeli usque ad quartum coelum major erat. 29 Et ibi vidi thronum et dextros et sinistros angelos; 31 gloria vero sedentis melior erat quam angelorum, qui erant a dextris, et gloria eorum similiter superabat gloriam inferorum. 32 Et ascendi in quintum coelum. 33 Et ibi vidi angelos innumerabiles, 34 et gloria eorum 36 et canticum gloriosius erat quarti coeli. 37 Et ego miratus sum, tantam multitudinem angelorum videns diversis bonitatibus ordinatorum, et singuli gloriam habentes glorificabant existentem in alto, cujus nomen non est revelatum omni carni, quia tantam gloriam dat angelis super singulos coelos. Et respondens angelus dixit mihi: quare miraris de hoc, quod non sunt unius speciei? non enim vidisti insuperabiles virtutes et millia millium angelorum.

Caput VIII
VENICE MS (L2)
1 Et postea assumpsit me in aërem sexti coeli,et vidi ibi gloriam magnam, qualem non vidi in quinto coelo. 2 Et aspexi angelum in gloria magna, 3 Et facta virtutum erant honorabilia et praecedentia, canticum eorum sanctum et mirabile erat. 4 Et dixi ad angelum ducentem me: Quid est quod video, domine mi? 5 Et dixit mihi: Non sum tibi dominus, sed consiliator. 7 Et dixit mihi: De sexto coelo, et hic jam thronus non est, nec sinistri angeli, sed de virtute septimi coeli ordinationem habent, ubi est †dives† filius dei. 8 Et omnes coeli et angeli ejus audiunt eum, et ego missus sum assumere te huc, ut videas gloriam istam 9 Et dominum omnium coelorum et angelos eius et virtutes. 11 Dico autem tibi, Ysaia, nemo in carne illius mundi volens converti, vidit, quae tu vides, neque videre potest, quae tu vidisti, 12 ideo quia tibi est in sorte domini venire huc. 13 *Et ego magnificavi mecantans domino quia in sorte ejus ambulo. 14 Et dixit mihi: quando reversus fueris per voluntatem patris, tunc vestem tuam recipies, 15 et tunc eris aequalis angelis, qui sunt in sexto coelo. 16 Et assumpsit me in sextum coelum, et thronus jam non erat illic nec dextri nec dextri nec sinistri angeli, sed habebant omnes unam speciem et canticum aequale. 17 Et datum est mihi, ut ego canerem cum eis, et angelus, qui erat mecum, et ego fuimus tales, sicut gloria eorum, et gloria eorum erat una. 18 Et glorificabant patrem omnium et dilectum filium ejus et Sanctum Spiritum. Omnes uno ore 19 Cantabant, sed non tali voce quali in quinto coelo, 20 sed alia voce, et lumen magnum erat ibi. 21 Et quando eram in sexto coelo, existimabam lumen, quod erat in quinto coelo, tenebras esse. 22 Gavisus sum valde et cantavi donanti *tale gaudium recipientibus misericordiam ejus. 23 Etrogavi angelum instruentem me, ut exinde non reverterer ad mundum illum carnalem. 24 Dico autem vobis, quod multae tenebrae sunt hic. 25 Angelus vero instruens me dixit mihi: Quod es gavisus de isto lumine, quanto magis gaudebis et exultabis, quando videbis lumen septimi coeli, in quo sedet coelestis pater et unigenitus filius ejus, 26 ubi exercitus et throni et coronae jacent justis. 27 Et de illo te non reverti in carnem tuam, non est tempus expletum veniendi huc. 28 Et audiens haec tristatus sum valde.

Caput IX
VENICE MS (L2)
1 Et assumpsit me in aërem septimi coeli, et audivi vocem dicentem mihi: Usque quo volens in carne vivere *venis huc? Et timui valde et tremefactus sum. 2 Iterum que audivi vocem dicentem: noli prohibere eum, ut intret, dignus est enim gloria dei, hic enim est stola. 3 Et interrogavi angelum, qui erat mecum: Quis est prohibens mihi? et quis est praecipiens mihi ascendere? 4 Et dixit mihi: Prohibens est, qui est super cantantes angelos sexti coeli, angelus. 5 Et praecipiens est filius Dei, et nomen ejus non potes audire, donec de carne exibis. 6 Quando nos ascendimus in septimum coelum, vidi ibi lumen mirabile et inenarrabile et angelos innumerabiles. 7 Et justos vidi quosdam. 9 Exutos stolis carnalibuset existentes in stolis excelsis, et erant in gloria magna stantes. 10 Sed in thronis suis non sedebant, coronae autem gloriae non erant super eos. 11 Et interrogavi angelum et dixi: quare stolas receperunt? et thronos et coronas gloriae non receperunt? 12-13 Dixitque mihi angelus: Non receperunt modo, donec filius hic primum †istos introducet thronos et coronas, quando† erit in specie vestra, 14 et princeps mundi illius extendet manum suam in filium dei, [et occidet illum] et suspendet illum in ligno et occidet nesciens, qui sit. 15 Et descendet in infernum, et eum desertum ponet et omnes visiones inferni, 16 et apprehendet principem mortis, et depraedatum eum ponet, et conteret omnes virtutes ejus, et surget tertia die, 17 habens quosdam justos secum, et mittet suos praedicatores in universum orbem terrarum et ascendet in coelos; 18 tunc recipient isti thronos suos et coronas. 19 Et post haec verba dixi illi: De quo te interrogavi in primo coelo, 20 ostende mihi, hoc enim mihi promisisti. 21 Adhuc me loquente secum, ecce quidam angelus de astantibus, gloriosior ducente me omnibusque angelis, 22 et ostendit mihi librum et aperiens dedit eum mihi, et vidi scripturam non sicut istius saeculi, et legi eam, et ecce actus Hierusalem erant ibi scripti, †et omnium hominum opera erant ibi, de quibus et ego eram†. 23 Vidi in veritate, quia nihil absconditur in septimo coelo, quod est in mundo factum. Et interrogavi angelum: Quis est iste praeeminens omnes angelos in gloria sua? Et respondens dixit mihi: Iste est magnus angelus Michael deprecans semper pro humanitate *et humilitate. 24 Vidi stolas multas et thronos et coronas jacentes. 25 Etdixi angelo: Istae stolae et coronae quibus servantur *et throni? 26 Et dixit mihi: Istas coronas multi ammittunt de illo mundo credentes verba illius, de quo locutus sum tibi. 27 Et conversus vidi dominum in gloria magna, et expavi valde. 28 Et appropinquaverunt ad eum omnes justi et adoraverunt eum una voce cantantes, et erat vox sicut illorum. 29 Et Michael appropinquans adoravit, et cum eo omnes angeli adoraverunt et cantaverunt. 30 Et transfiguravime iterum, et fui sicut angeli. 31 Tunc dixit mihi angelus qui me ducebat: Hunc adora et canta. Et adoravi eum et cantavi. 32 Et dixit mihi angelus, qui me ducebat: Iste est dominus *omnium gloriarum, quas vidisti. 33 Et vidi alium gloriosissimum similem ejus in omnibus, et justi appropinquaverunt ad eum et adoraverunt eum et cantaverunt, et †ille cantabat† cum eis et non †transfiguravit se† in visu illorum. 34 †Cum eis, et† venerunt angeli et adoraverunt eum, et ego adoravi eum et cantavi. 35 Et iterum vidi alium in gloria magna. 36 Et ambulans interrogavi angelum: Quis est? et dixit mihi: Adora eum; iste enim est angelus Sancti Spiritus loquens in te et in omnibus justis. 37 Et post haec alia quidem inenarrabilis et ineffabilis revelabatur gloria, quam ego apertis oculis mei spiritus non poteram videre, nec qui me ducebat angelus, neque omnes angeli, quos videram adorantes dominum. 38 Nisi tantummodo justos vidi in gloria magna aspicientes gloriam. 39 Et appropinquavit primum dominus meus et angelus spiritualis, 40 et adoraverunt eum et cantaverunt cundo insimul, 41 tunc omnes justi adoraverunt eum, 42 et cum eis Michael et angeli omnes adoraverunt et cantaverunt.

Caput X
VENICE MS (L2)
1 Postea audivi vocem ibi, et*canticum, quod audivi †in sexto coelo† ascendebat et audiebatur in septimo coelo. 2 Et omnes glorificabant illum, cujus ego gloriam non poteram videre. 5 Et omnium sex coelorum canticum non solum audiebatur sed videbatur. 6 Et dixit mihi angelus: Hic est vivus unus aeternus in excelsa aeternitate vivens, et in sanctis requiescens, cujus nec nomen nec visionem possumus sufferre, qui *est laudatus a Sancto Spiritu in ore [sanctorum] justorum. 7 Et post haec audivi vocem aeterni dicentem domino filio: 8 Exi et descende de omnibus coelis et sis in mundo et vade usque ad angelum, qui est in infernum; 9 transfigurans te secundum formam illorum. 11 Et non cognoscent te, neque angeli neque principes seculi illius: 12 Et judicabis principem illius seculi et angelos ejus et †mundi rectores†: 13 Ideo quia negaverunt me et dixerunt: Nos sumus et sine nobis nemo est. 14 Postea vero non transfigurabis te per coelos in magna gloria ascendens et sedebis a dextris meis; 15 tunc adorabunt te principes et virtutes et omnes angeli et omnia initia coelorum et terrae et infernorum. 16 Et audivi †magna gloria praecipiendo† domino meo. 17 Et tunc exivit dominus de septimo coelo et descendit in sextum coelum. 18 Et angelus instruens me dixit mihi: Intellige et vide, quae est transfiguratio ejus et descensio? 19 Cum viderunt eum angeli, laudaverunt et glorificaverunt eum, non enim transfiguravit se in figura eorum, et ego cantavi cum eis. 20 Cum descendisset in quintum coelum, ibi statim transfiguravit se secundum formam angelorum illorum, et non cantaverunt ei et non adoraverunt eum, erat enim forma sicut illorum. 21 Et descendit in quartum coelum, et apparuit illi(s) secundum formam illorum, 22 Et non cantaverunt ei, erat enim forma sicut illorum. 23 Venit autem in tertium coelum, 25-28 et in secundum et in primum transfigurans se in singulos eorum. Ideo non cantabant ei, nec adorabant, apparebat enim illis similis eorum, ostendebat enim characterem per singulos coelos custodibus portarum. 29 Descendit autem in firmamentum et ibi dedit signa, et forma erat ejus sicut illorum, et non glorificaverunt eum et non cantaverunt ei. 30 Et descendit ad angelos, qui erant in hoc aëre, sicut unus ex eis. 31 Et non dedit eis signum [et non cantaverunt].

Caput XI
VENICE MS (L2)
1 Et post haec dixit mihi angelus: Intellige, Ysaias fili Amos; in hoc missus sum a deo omnia tibi ostendere. Nec enim ante te quis vidit, nec post te poterit videre, quod tu vidisti et audisti. Et vidi similem filii hominis, et cum hominibus habitare et in mundo, 19 et non cognoverunt eum. 23 Et vidi ascendentem in firmamentum, qui non erat secundum formam transfigurans se. Et videntes omnes angeli, qui erant super firmamento, expaverunt et adorantes 24 dicebant: Quomodo †ascendisti in medio nostru domine?† et non cognovimus regem gloriae? 25 Et *primo coelo †gloriosior† ascendebat et non transfigurabat se. Porro omnes angeli 26 Adoraverunt, et cantaverunt dicentes: Quomodo transisti per nos domine? et non vidimus, neque adoravimus te? 27-30 Ita ascendit [in secundum coelum et] in tertium et in quartum et in quintum et in sextum 31 †usque ad omnes coelos, et gloriae suae conjungebat se†. 32 Quando ascendit in septimum coelum, cantaverunt ei omnes justi et omnes angeli et omnes virtutes, quas non potui videre. 33 Angelum mirabilem vidi sedere a sinistris ejus, 34 qui dixit mihi: Sufficit tibi Ysaia; vidisti enim, quod nemo alius vidit carnis filius, quod nec oculus vidit, nec auris audivit, nec in cor hominis ascendit, quanta praeparavit deus omnibus diligentibus se. 35 Dixitque mihi: Revertere in stolam tuam, donec tempus dierum tuorum adimpleatur et tune venies huc. 36 Haec videns Ysaias dixit circumstantibus se, et audientes mirabilia cantaverunt omnes et glorificaverunt dominum dantem talem gratiam hominibus. Et dixit Ezechiae regi: 37 Consummatio seculi hujus, 38 et †opera implebuntur† in novissimis generationibus. 39 Et prohibuit eis, ut non annunciarent populo Israel, nec verba haec darent ad scribendum omni homini. 40 Sed †quanta intelligentur a rege et dicta in prophetis†. *Ita et vos estote in Sancto Spiritu, ut recipiatis stolas vestras et thronos et coronas gloriae in coelis jacentes. Cessavit autem loqui et exivit ab Ezechia rege.
Explicit visio Ysaiae prophetae.
